Hotărârea Curții (Camera a zecea) din 14 martie 2013 – Viega/Comisia
(Cauza C‑276/11 P)
„Recurs – Concurență – Înțelegere – Sectorul racordurilor din cupru și din aliaje de cupru – Racorduri de sudat și de montat fără sudură – Administrarea și aprecierea probelor – Dreptul de a fi ascultat în justiție – Obligația de motivare – Principiul proporționalității”
1.                     Recurs – Motive – Apreciere eronată a faptelor și a elementelor de probă – Inadmisibilitate – Controlul exercitat de Curte cu privire la aprecierea faptelor și a elementelor de probă – Excludere, cu excepția cazurilor de denaturare (art. 256 TFUE; Statutul Curții de Justiție, art. 58 primul paragraf) (a se vedea punctele 28-30)
2.                     Dreptul Uniunii Europene – Principii – Dreptul la apărare – Dreptul de a fi ascultat de o instanță judecătorească – Obligația de a include în decizie toate susținerile părților – Lipsă (a se vedea punctele 34-36)
3.                     Recurs – Motive – Controlul de către Curte a refuzului Tribunalului de a dispune efectuarea unor activități de cercetare judecătorească – Întindere [art. 256 TFUE; Regulamentul de procedură al Tribunalului, art. 66 alin. (1)] (a se vedea punctele 39 și 40)
4.                     Recurs – Motive – Insuficiența motivării – Motivare implicită a Tribunalului – Admisibilitate – Condiții (art. 256 TFUE; Statutul Curții de Justiție, art. 36 și art. 53 primul paragraf) (a se vedea punctele 44 și 45)
5.                     Recurs – Motive – Motiv invocat pentru prima oară în cadrul recursului – Inadmisibilitate [art. 256 TFUE; Statutul Curții de Justiție, art. 58; Regulamentul de procedură al Curții, art. 170 alin. (1)] (a se vedea punctele 58 și 59)
Obiectul
Recurs formulat împotriva Hotărârii Tribunalului (Camera a opta) din 24 martie 2011, Viega/Comisia (T‑375/06), prin care Tribunalul a respins acțiunea formulată de reclamantă având ca obiect anularea Deciziei C(2006) 4180 final a Comisiei din 20 septembrie 2006 privind o procedură de aplicare a articolului 81 din Tratatul CE și a articolului 53 din Acordul privind SEE referitoare la o înțelegere în sectorul racordurilor din cupru și din aliaje de cupru sau, cu titlu subsidiar, reducerea amenzii aplicate reclamantei – Încălcarea dreptului de a fi ascultat în justiție, a principiului proporționalității și a obligației de motivare – Încălcarea principiilor procedurii de investigație – Încălcarea articolului 81 alineatul (1) CE și a articolului 23 alineatul (1) din Regulamentul (CE) nr. 1/2003 al Consiliului din 16 decembrie 2002 privind punerea în aplicare a normelor de concurență prevăzute la articolele 81 și 82 din tratat (JO L 1, p. 1, Ediție specială, 08/vol. 1, p. 167)
Dispozitivul
1)
Respinge recursul.
2)
Obligă Viega GmbH & Co. KG la plata cheltuielilor de judecată.